**Fremadstormende folkpop i VEGA med Johnny Flynn and the Sussex Wit***De engelske medier har udnævnt indie-folk singer/songwriteren Johnny Flynn til at være det næste store navn på den internationale folk-scene. Søndag den 30. marts. lægger han vejen forbi Danmark når han indtager Lille VEGA med sit band The Sussex Wit.*  
  
**One to watch**Det er ikke kun i medierne, at Flynn hoster roser og nyder masser af opmærksomhed. Den engelske indie-folkrock-gruppe Mumford & Sons valgte indie-folk’en som supportnavn på deres seneste turne. Indierock-gruppen Alt-J citerer hans tekster på deres hitsingle ”Matilda”, fra debutalbummet *An Awesome Wave*, der vandt British Mercury Prize i 2012. Sidst men ikke mindst har Flynn indsynget en skrøbeligt smuk duet med Laura Marling på sangen ”[Water](http://youtu.be/a4QQ7HYYdWw" \t "_blank)”. 

**Detaljerigdom og lækker vokal**Johnny Flynns vokal bliver ofte fremhævet som det, der adskiller ham fra andre indiefolk-artister. Dens fylde og modenhed resonerer folk-genrens mere traditionelle side.  
Samtidig er dynamikken i Flynns sange så afvekslende, at de aldrig bliver stadion-baskere på trods af deres svulstighed. Sangene får derimod tid til, i hænderne på The Sussex Wit, at udfolde sig i deres fulde detaljerige instrumentering.   
  
**Klogt og nuanceret album**På Flynns seneste album, *Country Mile* fra 2013, cirkler sangeren om rejsen som tema, hvor hver enkelt af de 10 sange repræsenterer elementer af rejsen.  
[Titelsangen](http://youtu.be/3ROIixoWmvk" \t "_blank) handler om rejsens begyndelse og smerten ved nyfunden frihed. Den efterfølgende ”After Elliot” forklarer den pludselige frihed, da to personer ikke oplevede det samme i et forhold på samme tid.  
   
*Country Mile* blev rost overstrømmende i de engelske medier. Mojo kaldte albummet for "ekstremt klogt og nuanceret", NME var mere koncis og kaldte det for "fremragende", mens musicOMH skrev: ”Flynn remains one of the country’s most overlooked songwriters and *Country Mile* is a good reminder of his skill with a well-crafted song”.

**Fakta om koncerten**:  
Johnny Flynn and the Sussex Wit (UK)  
Søndag den 30. marts. kl. 21.00  
Lille VEGA, Enghavevej 40, 1674 København V  
Billetpris: 165 kr. + gebyr   
Billetter kan købes via VEGAs hjemmeside og Billetnet.